21. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 109/1202 της 25 Μαΐου/11 Ιουν. 1977  (ΦΕΚ Β΄ 535) Περί αυξήσεως των παρά του Ταμείου Επικουρικής Ασφαλίσεως Προσωπικού Εταιρειών Τσιμέντων παρεχομένων συντάξεων. Έχοντες υπ’ όψει: 1.Τας διατάξεις της παρ. 4 του άρθρου 1 του Ν.Δ. 4577/66 "περί τροποποιήσεως και συμπληρώσεως της νομοθεσίας περί Κοινωνικής Ασφαλίσεως και περί ετέρων τινών διατάξεων". 2.Τον Νόμο 400/1976 "περί Υπουργικού Συμβουλίου και Υπουργείων" (Φ.Ε.Κ. 203/76 τ.Α΄). 3.Την υπ’ αριθ. Δ3/2861/24-9-76 απόφασιν του Πρωθυπουργού και του Υπουργού Κοινωνικών Υπηρεσιών (Φ.Ε.Κ. 1192/76 τ.Β). 4.Γνώμην του Διοικητικού Συμβουλίου του Ταμείου Επικουρικής Ασφαλίσεως Προσωπικού Εταιρειών Τσιμέντων, υποβληθείσαν ημίν δια της υπ’ αριθ. 189/25-1-77 αναφοράς αυτού, αποφασίζομεν: 1.Από 1ης Ιουνίου 1977 αυξάνονται αι υπό του Ταμείου Επικουρικής Ασφαλίσεως Προσωπικού Εταιρειών Τσιμέντων καταβαλλόμεναι συντάξεις ως ακολούθως: 1.Συντάξεις, ων η έναρξις εμπίπτει εις το μέχρι 31-121961 χρονικόν διάστημα, κατά ποσοστόν: α)20% αι μέχρι του ποσού των δραχ. 5.000. β)15% από δραχ. 5.001 μέχρι δραχ. 10.000 και γ)10% από δραχ. 10.001 και άνω. 2.Συντάξεις, ων η έναρξις εμπίπτει εις το από 1-1-1962 και μέχρι 31-12-1971 χρονικόν διάστημα κατά ποσοστόν: α)15% αι μέχρι του ποσού των δρχ. 5.000. β)12% από δρχ. 5.001 μέχρι δραχ. 10.000 και  γ)9% από δραχ. 10.001 και άνω. 3.Συντάξεις, ων η έναρξις εμπίπτει εις το από 1-1-1972 και μέχρι 31-12-1976 χρονικόν διάστημα κατά ποσοστόν: α)12% αι μέχρι του ποσού των δραχ. 5.000. β)8% από δραχ. 5.001 μέχρι δραχ. 10.000 και  γ)5% από δραχ. 10.001 και άνω. 2.Το προκύπτον ποσόν συντάξεως εκάστου κλιμακίου, μετά της ως άνω προσαυξήσεως, εν ουδεμιά περιπτώσει δύναται να είναι κατώτερον του προκύπτοντος ανωτάτου ορίου της συντάξεως του προηγουμένου κλιμακίου. 3.Της ως άνω ποσοστιαίας αυξήσεως δεν δικαιούνται οι λαμβάνοντες ανώτατον και κατώτατον όριον της υπό του Ταμείου καταβαλλομένης συντάξεως. 4.Από της αυτής ως άνω ημερομηνίας, το δια της υπ’ αριθ. 109/2213/7-6-1976 αποφάσεως του Υπουργού Κοινωνικών Υπηρεσιών, θεσπισθέν κατώτατον όριον αυξάνεται από δραχ. 2.200 εις δραχ. 2.700 δια τους δικαιούχους και από δραχ. 2.500 εις δραχ. 3.000 δια τους συνταξιούχους λόγω γήρατος και αναπηρίας ανεξαρτήτως του χρόνου ενάρξεως του συνταξιοδοτικού δικαιώματος. Η παρούσα δημοσιευθήτω δια της Εφημερίδος της Κυβερνήσεως. 39.Η.η.19 Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) Ταμείο Επικ.Ασφαλίσσεως Προσωπικού Εταιρειών Τσιμέντων(ΤΕΑΠΕΤ) 39.Η.η.20-22 